《怀古堂和陈梦斗诗》
宋代·陈垲

峨眉亭下路，舟楫几经过。
晚识黄山面，新添白发多。
学仙徒化鹤，病偻喜名驼。
四上江湖请，金章许换蓑。

作者简介：（?—1268）宋嘉兴人，祖籍莱州三山，字子爽，一作子奭，号可斋。历京湖制置使司、知府、监司。迁太府、司农、工部等官，奏请士大夫重名节，轻利禄。以言罢。复进集英殿修撰、知婺州。积官至户部尚书。后以端明殿学士提举太平兴国宫。卒谥清毅。有《可斋瓿稿》。